РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/248-23

25. октобар 2023. године

Б е о г р а д

З А П И С Н И К

32. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 24. ОКТОБРА 2022. ГОДИНЕ

Седница је почела у 15.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Зоран Томић, Угљеша Мрдић, Милица Николић, Љубомир Марић, Жика Бујуклић, Дубравка Краљ и Сања Јефић Бранковић.

Седници су присуствовали и: Марија Тодоровић, заменик члана Одбора Оље Петровић и Јелена Миливојевић, заменик члана Одбора.

Седници нису присуствовали чланови Одбора: Драган Вулић, Павле Грбовић, Владимир Гајић, Љубинко Ђурковић, Драган Николић, Небојша Цакић и Александар Оленик, нити њихови заменици.

Одбор је, на предлог председника, једногласно утврдио следећи

**Д н е в н и р е д:**

1. Разматрање Предлога закона о буџету Републике Србије за 2024. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2024. годину, Предлогом одлуке о давању сагласности на Финансијски план Републичког фонда за здравствено осигурање за 2024. годину, Предлогом одлуке о давању сагласности на Финансијски план Фонда за социјално осигурање војних осигураника за 2024. годину и Предлогом одлуке о давању сагласности на Финансијски план Националне службе за запошљавање за 2024. годину, који је поднела Влада (број 400-1916/23 од 6. октобра 2023. године), у појединостима.

**Прва тачка дневног реда:** Разматрање Предлога закона о буџету Републике Србије за 2024. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2024. годину, Предлогом одлуке о давању сагласности на Финансијски план Републичког фонда за здравствено осигурање за 2024. годину, Предлогом одлуке о давању сагласности на Финансијски план Фонда за социјално осигурање војних осигураника за 2024. годину и Предлогом одлуке о давању сагласности на Финансијски план Националне службе за запошљавање за 2024. годину, који је поднела Влада (број 400-1916/23 од 6. октобра 2023. године), у појединостима

Одбор је на основу чл. 161. став 4. и 163. став 2. Пословника Народне скупштине, као непотпуне одбацио следеће амандмане:

- амандман II, на члан 8. који је поднела народни посланик Данијела Грујић;

- амандман III, на члан 8. који је поднела народни посланик Данијела Грујић;

- амандман IV, на члан 8. који је поднела народни посланик Данијела Грујић.

Седница је завршена у 15.05 часова.

СЕКРЕТАР ПРЕДСЕДНИК

др Радоје Церовић Јелена Жарић Ковачевић